Kabupaten Aceh Timur

Koordinat: 4°37′ LU 97°37′ BT
Kabupaten Aceh Timur (bahaso Aceh: Jawoe/Jawi: اچيه تيمو, translit. Acèh Timu) adolah sabuah kabupaten nan barado di sisi timur provinsi Aceh, Indonesia. Kabupaten iko tamasuak kadalam kabupaten nan kayo jo minyak salain Aceh Utara jo Aceh Tamiang. Kawasan iko tamasuak kadalam markas Gerakan Aceh Merdeka sabalum dibalakukannyo Darurat Militer sajak Mei 2003. Sabalum panarapan Darurat Militer iko, kawasan Aceh Timur tamasuak kawasan hitam, tarutamo di kawasan Peureulak dan sakitaranyo.
Kabupaten Aceh Timur mampunyoi lueh wilayah 6.040,60 Km², sacaro administratif Kabupaten Aceh Timur tadiri dari 24 kecamatan, 54 mukim, 513 desa, 1 kalurahan jo 1.596 dusun. Namo-namo Kecamatan nan ado di Kabupaten Aceh Timur adolah Kecamatan Simpang Ulim, Kecamatan Julok, Kecamatan Nurussalam, Kecamatan Darul Aman, Kecamatan Idi Rayeuk, Kecamatan Peureulak, Kecamatan Rantau Selamat, Kecamatan Birem Bayeun, Kecamatan Serba Jadi, Kecamatan Rantau Peureulak, Kecamatan Pante Bidari, Kecamatan Madat, Kecamatan Indra Makmur, Kecamatan Idi Tunong, Kecamatan Banda Alam, Kecamatan Peudawa, Kecamatan Peurelak Timur, Kecamatan Peureulak Barat, Kecamatan Sungai Raya, Kecamatan Simpang Jernih, Kecamatan Darul Ihsan, Kecamatan Peunaron, Kecamatan Idi Timur, jo Kecamatan Darul Falah.
Sacaro umum Kabupaten Aceh Timur marupoan dataran randah, pabukitan, sabagian berawo-rawo jo hutan mangrove, dengan katinggian barado 0–308 m di ateh pamukaan lauik. Kaadaan topografi daerah Kabupaten Aceh Timur dikalompokkan ateh 4 kelas lereng yaitunyo: 0-2%, 2-15%, 5-40% jo > 40%. Diliek dari panyebaran lereng tasabuik yaitu mampunyoi kamiriangan lereng >40% hanyo sabanyak 6,7% yaitu maliputi Kecamatan Birem Bayeun jo Serbajadi. Sadangkan wilayah nan mampunyoi kamiriangan lereng 0-2%,2-15% jo 5-40% maliputi saluruah Kecamatan.
Komoditas unggulan Kabupaten Aceh Timur yaitunyo sektor pertanian jo jaso. Sektor pertanian komoditas unggulannyo adolah sub sektor tanaman perkebunan dengan komoditas Kelapa Sawit, Kakao, Karet jo Kelapa. Sub sektor pertanian komoditas nan diunggulkan barupo Jaguang jo Ubi kayu.
Sabagai panunjang kagiatan parekonomian, di Kabupaten iko Tasadio 1 Palabuhan Industri, yaitunyo Palabuhan Idi. Untuak industri tasadio 6 kawasan industri, yaitu Kawasan Industri UMKM Pisang Sale, Kawasan Industri Kelapa Terpadu, Kawasan Industri Pengolahan Rotan, Kawasan Industri Agro dan Perikanan, Kawasan Industri Kelapa Terpadu Timur (KITAT) jo Kawasan Industri Migas Pertambangan dan Energi nan didukuang pulo dek fasilitas listrik jo telekomunikasi. Pariwisatanyo yaitu wisata alam, wisata adat jo budaya.
Daratan Aceh Timur alah didiami manusia sajak Zaman Batu Pertengahan (Zaman Mesolitikum). Hal iko didasarkan hasia panalitian nan dilakukan dek DR. H. Kupper nan manyabuikan bahwasanyo alah dijumpai pakakeh nan tabuek dari batu bagosok sabalah nan digunoan dek manusia pado panggalian di kawasan antaro Kuta Binjai jo Alue Ie Mirah ± 15 Km dari Kota Idi.
Zaman Batu Muda (Neolitikum) di Asia Tenggara dipakiroan sakitar 1.000 tahun sabalum Masehi. Pado maso itu, muncua Bangsa Proto Malay (Melayu Tua) nan manyeba ka babagai panjuru tamasuak Aceh Timur jo Aceh Utara. Kabudayaan mereka labiah maju dibandingkan dengan bangso sabalumnyo, mereka alah mamasak makanan jo bacocok tanam.
Kamudian sakitar 300 tahun SM, muncua Bangso Deutoro Malay (Melayu Baru) dengan kabudayaan nan labiah maju. Kadatangan mereka di Aceh mambuek sabagian Bangsa Proto Malay (Melayu Tua) nan indak nio baassimilasi mangungsi ka padalaman. Manuruik para ahli sijarah siso-siso Bangsa Proto Malay iko adolah nenek moyangnyo urang Gayo, Batak, Nias jo Toraja.
Manokala perjalanan lauik alah maju pesat, badatangan pulo ka Aceh para pedagang Parsia (Persia sekarang), Gujarat (India), China jo Eropa untuak badagang sarato jo mancari kayu pohon Peureulak untuak dijadikan kapa. Sasudah agamo Islam bakambang di samananjuang Arab diutus pulo para pendakwah ka timur untuak manyebarkan agamo Islam. Mereka ado nan mendarat di Peureulak dan kamudian manatap disinan.
Pado hari Selasa 1 Muharram 225 H (840 M), diproklamirkan badiri nyo Kerajaan Islam Peureulak dengan dinobatkannyo Sayed Maulana Abdul Aziz Syah (840-864 M) sabagai rajo partamo, dengan ibu kota karajaan banamo Bandar Khalifah. Ibnu Bathuthah jo Marco Polo pernah bakunjuang ka Peureulak dan manulih dalam catatannyo bahwa negeri itu alah maju pesat di bawah pamarintahan saurang rajo nan taat baragamo, dan masyarakaiknyo alah manganuik agamo Islam
Sajak tahun 2000, Kabupaten Aceh Timur mangalami pemekaran nan ditujukan supayo pambangunan kawasan itu marato. Daerah hasia pamekaran itu antaro lain:
Sabelumnyo ibu kota Kabupaten Aceh Timur adolah Kota Langsa tetapi dengan disatujui UU No. 3 Tahun 2001, ibu kota Kabupaten Aceh Timur dipindahkan ka Idi Rayeuk nan bapanduduak sakitar 34.282 jiwa (Sensus Penduduk Tahun 2010).
Barikuik iko adolah komposisi anggota DPRD Kabupaten Aceh Timur dalam duo pariode tarakhia.